Πολύβιος Δημητρακόπουλος

Ο Πολύβιος Δημητρακόπουλος (1864 - 28 Ιουλίου 1922) ήταν Έλληνας θεατρικός συγγραφέας, ποιητής, μυθιστοριογράφος, δημοσιογράφος και εκδότης. Ήταν γνωστός επίσης με το γαλλικό φιλολογικό ψευδώνυμο Αρκάς (Πολ Αρκάς).

 Γεννήθηκε το 1864, στον μικρό και μη αναγνωρισμένο τότε επίσημα οικισμό της Κυπαρισσίας, που εξελίχθηκε στο σημερινό χωριό Τερψιθέα της Μεσσηνίας. Λόγω της μη επίσημης αναφοράς του οικισμού παλαιότερες πηγές αναφέρουν ως τόπο γέννησής του την Κυπαρισσία. Ολοκληρώνοντας τις εγκύκλιες σπουδές του στην Κυπαρισσία κατατάχθηκε στο στρατό προκειμένου ν΄ ακολουθήσει στρατιωτική καριέρα, κατά επιθυμία του πατέρα του. Το 1882, ενώ υπηρετεί ως λοχίας στη φρουρά του Ναυπλίου γράφει την πρώτη του κωμωδία την οποία δύο χρόνια αργότερα ανέβασε σε θεατρική σκηνή, που όμως δεν ολοκληρώθηκε λόγω πυρκαγιάς που ξέσπασε στη σκηνή κατά τη δεύτερη πράξη του έργου, χωρίς όμως να συμβεί ατύχημα. Το απρόοπτο αυτό γεγονός που χαρακτηρίστηκε από τους θεατρικούς κύκλους της εποχής ως καλός οιωνός ενεθάρρυναν τον συγγραφέα να επιδοθεί στο θέατρο και να παραιτηθεί από το στρατό. Έτσι τον αμέσως επόμενο χρόνο, στις 19 Ιουλίου του 1895 πραγματοποιείται, στην Αθήνα, στο θέατρο Αθήναιον, η πρεμιέρα του πρώτου και σπουδαίου θεατρικού του έργου "Η Μάρκελλα", ένα τετράπρακτο δράμα, υπό τον θίασο Δ. Κοτοπούλη, για το οποίο όλος ο τότε αθηναϊκός τύπος εξέφρασε "ευμενέστατα σχόλια". Με τις παραστάσεις αυτού του έργου, που παρακολούθησαν οι Βασιλείς και πολιτικοί ξεκίνησε ουσιαστικά η μεγάλη θεατρική συγγραφή του Π. Δημητρακόπουλου μέχρι τον Απρίλιο του 1922 που έγραψε το τελευταίο του έργο "Το Κριτήριον", που ανεβάστηκε στο Δημοτικό Θέατρο Αθηνών, καθ΄ ον χρόνο ο ίδιος χαροπάλευε Η εργογραφία του περιλαμβάνει πάνω από εκατό έργα. Μεταξύ των δημιουργιών του συγκαταλέγονται τραγωδίες, κωμωδίες, οπερέτες, καθώς και επιθεωρήσεις, όπου ήταν μάλιστα ένας από τους πρώτος συγγραφείς του τελευταίου αυτού είδους στην Ελλάδα. Ως συγγραφέας μυθιστοριογράφος έγραψε πολλά έργα σε μερικά των οποίων φέρεται με το καλλιτεχνικό ψευδώνυμο "Πωλ Αρκάς" (Paul Arcas). Ως δημοσιογράφος εργάστηκε στις περισσότερες εφημερίδες και περιοδικά της εποχής του. Ο ίδιος εξέδωσε το εβδομαδιαίο περιοδικό «Πρωτεύουσα». Ήταν επίσης ένας από τους ιδρυτές της Εταιρείας Ελλήνων Θεατρικών Συγγραφέων, ενώ διατέλεσε και αντιπρόεδρος της δύο φορές. Πέθανε στην Αθήνα τον Ιούλιο του 1922, "συνεπεία μακράς οδυνηροτάτης νόσου". Στην κηδεία του, παρευρέθηκε ο πρίγκηπας Νικόλαος ενώ επικήδειους λόγους εκφώνησαν οι Ανδρέας Μεταξάς, Δημήτριος Τζιάθας, Μ. Λιδωρίκης, Ροζάν, Μυράτ. Δράματα/Τραγωδίες Η Μαρκέλλα (δράμα) Το πρώτο του σοβαρό έργο. Παρουσιάστηκε στο θέατρο «Αθήναιον» από το θίασο Κοτοπούλη. Η αιώνια γυναίκα, (δράμα) Ο Βελισάριος (τραγωδία) Η Βουλγάρα, (δράμα). Ο γελωτοποιός του βασιλέως , (τραγωδία). Η Διδώ, (τραγωδία). Ειρήνη η Αθηναία, (τραγωδία). Ο Ίκαρος, (δράμα). Ο Ιωάννης Κωλέττης, (δράμα). Ο κουρσάρος, (δράμα). Ο Θεός κελεύει, (τραγωδία). Η Μέλισσα, (δράμα) Οι Μυλόπετρες, (δράμα) Το Ψωμί, (δράμα). Κωμωδίες Η ανάσταση του Λαζάρου Αντίο Γλαρέντζα Ενοικιάζεται Οι ζωντοχήρες Τα κουλουβάχατα Ο λουλουδόκοσμος Επιθεωρήσεις Εδώ κι εκεί Το καμπαρέ Ο κινηματογράφος Η μαντάμ Μαίρη Τα Παναθήναια Η ρωμιοπούλα Πειρατής (μουσική: Θ. Σακελλαρίδη) Διδώ (μουσική: Διονυσίου Λαυράγκα) Οπερέτες Σία κι αράξαμε (μουσική: Θ. Σακελλαρίδη) Η κρητικοπούλα (μουσική: Σπ. Σαμάρα) Η πριγκίπισσα της Σασσόνος (μουσική: Σπ. Σαμάρα) Τα άνθη της λεμονιάς Ο αυτόχειρας Η δούκισσα της Πλακεντίας Μάγδα η Εβραία Το μυστικό του Βοσπόρου Η Ραλλού Τζένη Θεοτόκη Η χρυσωμένη λάσπη Η ζωή του θανάτου (πνευματιστικό μυθιστόρημα) Εξωτικά τραγούδια Σατιρικό Το μυστικό της ζωής (ψυχοφυσιολογική) Αι δύο διαθήκαι: Η χρυσή διαθήκη και Η σιδηρά διαθήκη (κοινωνιολογικές) Κωμωδίες του Αριστοφάνη Αετιδέας του Εντμόν Ροστάν Ίων του Ευριπίδη Μεγάλη Ελληνική Εγκυκλοπαίδεια" τομ.Θ΄, σελ.114. Βασιλική Αλμπάνη, Ένας αιώνας χρονογράφημα: 1899-1999, εκδ. Καστανιώτη, 2000, σελ. 374. Κιτριώτης Δημήτρης, Μυλωνάς Γιάννης: Βιογραφίες & Εργογραφίες Ελλήνων συγγραφέων, Εκδόσεις Πατάκη, Αθήνα 1997, ISBN 960-293-066-7 Κυριάκος Α. Γεωργίου, Αντωνία Παπαστυλιανού: Βιογραφίες Νεοελλήνων συγγραφέων, Εκδόσεις Γιάννη Ρίζου, Αθήνα 1980 Μεγάλη εγκυκλοπαίδεια Γιοβάννη, έκδοση 1979,τόμοι 4&6